Imtella' Novembru 2, 2021 Ir-Reġina Eliżabetta II ilbieraħ intlemħet issuq mill-ġdid fil-Kastell ta' Windsor u b'hekk xejnet kull biża' dwar saħħitha. Dan wara li fuq pariri tat-tobba, intalbet ma tattendix għas-summit tal-COP26 li qed jittella' mir-Renju Unit. Il-ġurnal Ingliż The Sun irrapporta li r-Reġina li għandha 95 sena dehret waħidha ssuq karozza tal-għamla Jaguar ta' lewn aħdar u li fiha ġġorr il-klieb tagħha. B'dispjaċir, ir-Reġina rtirat mis-Summit tal-Ġnus Magħquda dwar il-bidla fil-klima fejn il-mexxejja dinjin inġabru fi Glasgow l-Iskozja. Dan wara ammissjoni pubblika rari li kellha problemi f'saħħitha. Is-sena d-dieħla, ir-Reġina se tiċċelebra s-70 sena tagħha fuq it-tron u hija l-iktar persuna li qatt serviet fl-istorja tal-monarkija Brittanika. Ir-Reġina tingħata parir biex tibqa' tistrieħ għal ħmistax oħra